મુંબઇ, 23 ઑગસ્ટઃ મુંબઇમાં એક શરમજનક ઘટના ઘટી છે. મહાલક્ષ્મી વિસ્તારમાં એક મહિલા ફોટોગ્રાફર સાથે કેટલાક અજાણ્યા શખ્સોએ સામુહિક બળાત્કાર ગુજાર્યો છે. આ ઘટના ગુરુવારે સાંજે ઘટી છે. મળતી માહિતી અનુસાર પોલીસ દ્વારા આરોપીઓને પકડી લેવામા આવ્યા છે અને પીડિતાના મિત્ર સમક્ષ તેમને રજૂ કરવામાં આવ્યા હતા, જેને મિત્રએ ઓળખી લીધા છે. આ વચ્ચે એ પણ જાણવા મળ્યું છે કે, પકડાયેલા આરોપીમાંથી એકે પોતાનો ગુનો કબુલી લીધો છે. પોલીસે વધુ તપાસ હાથ ધરી છે.